**národná rada slovenskej republiky**

VI. volebné obdobie

Číslo: CRD-1546/2015

**1664a**

**Správa**

**Výboru Národnej rady Slovenskej republiky pre ľudské práva a národnostné menšiny o prerokovaní správy o stave ochrany osobných údajov za roky 2013 a 2014 (tlač 1664)**

Podľa § 46 ods. 1 písm. t) zákona č. 122/2013 Z. z. o ochrane osobných údajov a o zmene a doplnení niektorých zákonov predkladá Úrad na ochranu osobných údajov Slovenskej republiky Národnej rade Slovenskej republiky správu o stave ochrany osobných údajov najmenej raz za dva roky. V súlade s citovaným ustanovením zákona predložila predsedníčka úradu Soňa Pőtheová Správu o stave ochrany osobných údajov za roky 2013 a 2014 (tlač 1664) 25. augusta 2015. Predseda Národnej rady Slovenskej republiky svojím rozhodnutím z 25. augusta 2015 č. 1680 pridelil správu na prerokovanie Výboru Národnej rady Slovenskej republiky pre ľudské práva a národnostné menšiny s tým, že gestorský výbor podá Národnej rade Slovenskej republiky správu o výsledku prerokovania uvedeného materiálu vo výbore a predloží návrh na uznesenie Národnej rady Slovenskej republiky.

Gestorský výbor v súlade s citovaným rozhodnutím predsedu Národnej rady Slovenskej republiky prerokoval správu o stave ochrany osobných údajov za roky 2013 a 2014 (tlač 1664) na svojej 56. schôdzi 10. septembra 2015 za účasti predsedníčky Úradu na ochranu osobných údajov Slovenskej republiky.

Gestorský výbor prijal uznesenie č. 190, ktorým

**odporúča**

Národnej rade Slovenskej republiky

**zobrať na vedomie**

správu o stave ochrany osobných údajov za roky 2013 a 2014.

Bratislava 10. septembra 2015

Rudolf Chmel v. r.

predseda Výboru Národnej rady Slovenskej republiky pre ľudské práva a národnostné menšiny

**národná rada slovenskej republiky**

VI. volebné obdobie

Číslo: CRD-1546/2015

**návrh**

**uznesenie**

**národnej rady slovenskej republiky**

z........ septembra 2015

k správe o stave ochrany osobných údajov za roky 2013 a 2014 (tlač 1664)

Národná rada Slovenskej republiky

**berie na vedomie**

správu o stave ochrany osobných údajov za roky 2013 a 2014.